Patrick Daugherty

## Megjelenés

Sötétbarna haja és szinte már-már feketének ható szemei enyhén amolyan „kiskutya” külsőt kölcsönöznek neki. Arcát általában enyhe borosta is szegélyezi, ami kifejezetten jól is áll neki. Nem az a tipikus „minden nő álma” srác, de senki nem mondhatja rá, hogy ne lenne helyes. 180 centi körül mozog magasságban, testalkata pedig arányos a magasságával. Inkább edzett alkattal van megáldva, mintsem átlagossal, ezt annak köszönheti, hogy szabadidejében önvédelmi órákat vett.

## Jellem

Messziről is kiszúrható, hogy egy pozitív és intelligens férfiról van szó. Nyitott és barátságos, bár kissé makacs és van benne némi maximalizmus saját magával kapcsolatban. Szeret akadályokat görgetni maga elé és addig hajtani magát amíg meg nem ugorja azokat, ezzel is fejlesztve magát.
Extrovertált személyiség, szereti a társaságot, könnyen lehet vele beszélgetni. Nyugodt és logikus gondolkodással van megáldva, emellett jó a humora. Viszont ha valaki beszól neki, mindig van egy csípős visszaszólása.

Szív és agy mellett egy remek gerinccel is meg lett áldva. Gyűlöli a hazugságot és igyekszik tartani magát az emberség kódexéhez. Felesküdött, hogy életeket fog menteni. Orvosi karriere mellett az állatokhoz is ért. Imádja a négylábúakat, a madarakkal is jól kijön, a hüllőkért rajong és még a rovarokkal sincs semmi baja.

Szeret olvasni, így fikció szinten találkozott már a természetfelettivel, mint olyan, de a saját világában nem léteznek, vagy legalábbis ő maga nem tud róla, így a legkevésbé sem hisz bennük.

## Múlt

Átlagos élete volt, ami kifejezetten jól is alakult. Egy kanadai kisvárosban született. Egyke gyerek volt világ életében. A szüleivel mindig is jó volt a kapcsolata, ugyanígy a nagyszüleivel. Anyai ágról ismeri csak a nagyszüleit. A nagyanyja nővérként dolgozott régen és egy kórházban ismerte meg a nagyapját amikor az bekerült a kórházba fiatalon. Az anyja állatorvos lett, míg az apja a rendőr pályát részesítette előnyben. Az anyja miatt rengeteget tud az állatokról és az ő egészségügyi problémáikról, illetve azok kezeléséről, ő maga pedig a nagyanyjával ápolt jó kapcsolata miatt és az emberszeretete miatt az orvosi pályát választotta.

Már kiskora óta tudta, hogy mivel szeretne foglalkozni. Rendes tanuló volt, szinte folyamatosan jó jegyeket szerzett. Az egyetemre is első próbálkozásra felvették. Az ideje nagy részét a kórházban tölti. Épp befejezte a tanulmányait és rezidensként felvették a helyi kórházba a következő négy évére.
Az egyetemen és gimiben is remek barátokat szerzett akik azóta is közel állnak hozzá. Még ha nem is napi szintű a kapcsolata velük, de rendszeresen járkál el a barátaival ilyen-olyan helyekre iszogatni vagy épp csak kiereszteni a gőzt. Párkapcsolata volt néhány az elmúlt évek alatt, de egyik sem tartott valami sokáig, mivel nem igazán tudott időt szakítani a tanulás mellett a párkapcsolatai ápolására.

Két éve az anyja hazaállított egy árva kiscicával akit egy dobozban talált az állatorvosi rendelő előtt és megcsörgette Pat-et, hogy szeretne-e egy kiskedvencet. Így került hozzá Maszat, egy mostmár két és fél éves fekete-narancs-fehér nőstény cicus. *(fajtája ismeretlen mert még nem jöttem rá)*

## Képességek

Emberi mivoltából fakadóan különleges képességekkel nem rendelkezik.

* Kitartása szinte végtelen amit fokoz a pozitív gondolkodása. Ha elbukik, feláll és megy tovább előre.
* Intelligens, nem véletlen sikerült bejutnia hamar az orvosira
* Önvédelmi sportokból sokfélét kipróbált. Egyikből sem jeleskedik, de könnyen elsajátította a legtöbb alapját és néhányat emeltebb szinten is. Szereti keverni a harcművészeteket és gyorsan tanul
* Logikusan gondolkodik, könnyen átlát dolgokat, megtalál összefüggéseket és stressz helyzetben is képes higgadt maradni, nem pánikolni
* Bár még hivatalosan nem doki, de orvosi ismeretei már csak elméleti szinten is kiemelkedőek *(sebésznek készül)*

## Egyéb

A macskája mellett van még egy, a szüleitől kapott 1967-es Ford Mustang-ja. A kocsi családi örökség és közel áll a szívéhez.